Un nou monolit "extraterestru" a apărut într-un templu sfânt din Turcia. Ce mesaj are inscripționat.
Un nou monolit misterios a fost descoperit în Turcia. Este inscripţionat cu dictonul " Priveşte Cerul, uită-te la lună". Până acum au apărut aproximativ 87 de astfel de blocuri de metal în diverse locaţii.
Îți era dor de misteriosii monoliţi? A mai apărut unul în Turcia, la Gobekli Tepe, sit aflat pe lista Patrimoniului Mondial UNESCO. Pe monolit este scris în limba turcă veche "Priveşte Cerul, uită-te la lună". Blocul de metal a fost găsit întâmplător de un fermier. Monolitul are o înălţime de 3 metri şi poate că nu este o întâmplare că a fost găsit tocmai la Gobekli Tepe, un sit cu structure megalitice din mileniul 10 î.Hr, adică mult mai vechi decât Stonehenge.Situl este cunoscut şi de către cei care susţin teoria extratereştrilor antici care au ajutat omenirea să evolueze. Îţi aminteşti cu siguranţă că şi anul trecut au mai apărut alţi monoliţi misterioşi în diverse ţări, unul dintre ei chiar în România.